शाहपुरा से खाटू धाम के लिए गाजे-बाजे के साथ पदयात्रा रवाना
खाटू यात्रियों के जत्थों से श्याममय हुआ अजीतगढ़
शेरपुरा से 22वीं पदयात्रा रवाना
कार्यालय संवाददाता | शाहपुरा
शहरके फाफीया स्थित हनुमान जी की बगीची से श्याम बाल मंडल के तत्वाधान में शनिवार को दसवीं खाटूश्यामजी के लिए पदयात्रा रवाना हुई। पदयात्रा का मंडल संरक्षक राकेश कुमार अग्रवाल ने विधिवत आरती के बाद हरी झंडी दिखाकर रवाना किया। पदयात्रा ऊंट घोड़ा ,बैंड -बाजे के भारी लवाज में के साथ शहर के मंडी तिराया, नया बस स्टैंड, पुराना बस स्टैंड, पीपली तिराया, दिल्ली रोड, गंगा मार्केट, मुख्य बाजा, मनोहरपुर दरवाजा, नीमकाथाना रोड़ होते हुए अजीतगढ़ पहुंची।
इससे पूर्व पद यात्रा का पालिकाध्यक्ष रजनी पारीक ,व्यापारिक व्यापार संघ के अध्यक्ष लल्लू राम अग्रवाल, भाजपा मंडल अध्यक्ष, कैलाश खंडेलवाल, मुकेश बैद, रमेश महंत सहित पांच दर्जन से ज्यादा लोगों ने अलग-अलग स्थानों पुष्प वर्षा कर स्वागत किया।
श्रद्धालु जयकारों के साथ नाचते गाते गाते चल रहे थे। मंडल अध्यक्ष अजय कुमार तांबी, उपाध्यक्ष विनोद कुमार अग्रवाल एवं जितेंद्र शर्मा ने बताया की पदयात्रा शनिवार रात्रि को अजीतगढ़ स्थित कौशल्या दास जी महाराज की बगीची में विश्राम किया, जहां रात भर सत्संग का आयोजन हुआ। इसके बाद रविवार रात्रि को मूंडरू, सोमवार को रिंग्स, मंगलवार को खाटू श्याम धनी के पहुंच कर निशान चढ़ाएंगे। इस दौरान मालीराम टटेरावाला, दिनेश कुमार शर्मा, इंद्र गोयल, मोहन पुजारी, रिंकू शर्मा, सुरेंद्रसिंह सहित भारी तादाद में श्रद्धालु मौजूद रहे।
अचरोलसे पदयात्राएं रवाना
अचरोल | श्रीश्याम मित्र लबाना के तत्वावधान में खाटूश्याम जी की नौंवी पदयात्रा शनिवार को रवाना हुई। पदयात्रा को भाजपा आमेर मंडल के युवा मोर्चा उपाध्यक्ष बनवारी लाल शर्मा हनुमान मास्टर ने विधिवत पूजन के बाद रवाना किया।
इधर श्री श्याम मित्र मंडल सुंदरपुरा के तत्वावधान में खाटू धाम के लिए सत्रहवीं निशान पदयात्रा रविवार को तेजाजी मंदिर से रवाना होगी। यात्रा संयोजक जेपी यादव, सीताराम ने बताया कि पदयात्रा रविवार को ध्वजा पूजन के बाद दोपहर सवा बारह बजे रवाना होगी।
शाहपुरा. शहरसे खाटूश्यामजी के लिए रवाना होते पदयात्री।
शाहपुरा. खोरीगांव से खाटूश्यामजी के निशान लेकर जाते पदयात्री।
hin_Deva hin_Deva bho_Deva npi_Deva hin_Deva awa_Deva hin_Deva hin_Deva hin_Deva hin_Deva awa_Deva awa_Deva